
***”Tuhma talonpoika tappoi!”***

**sekä muita kirjoituksia Juantehtaan vanhalta rautaruukilta ja sen ympäristöstä kahdensadan vuoden takaa**

****Erkka Lehmus 1994**

Syksyisenä sunnuntai-iltana vuonna 1810 ammuttiin Juantehtaan ruukilla pimeältä pihalta valaistun ikkunan läpi talonpoikien vihaamaa ruukinpatruunaa. Sala-ampuja pakeni paikalta kiinni jäämättä, patruuna menehtyi haavoihinsa seuraavana päivänä. Pitkästä oikeudenkäynnistä huolimatta ketään ei pystytty oikeudessa osoittamaan syylliseksi.

Millainen elämänpiiri oikein oli tämä Kuopion takainen rautaruukki, Savon vanhin teollisuuslaitos, ja miksi ruukinpatruuna ammuttiin? Surmatyön taustalta paljastuu kokonainen konfliktien kavalkadi. Näiden kirjoitusten sivuilla esiintyvät pahat patruunat, ilkeät inspehtorit, väärämieliset virkamiehet, tuhmat talonpojat, rähinöivät ruukintyöläiset, raudan ja leivän miehet ja naiset, savolaiset esivanhempamme yli seitsemän sukupolven takaa, merkillinen mennyt maailma, jonka jälkiä on jäänyt edelleen nykyiseen maisemaamme ja mieleemme.

Kirjoittaja FT Juha Forsberg (s. 1962) on kotoisin Koillis-Savosta Juankoskelta ja perehtynyt seutukunnan historiaan jo 1980-luvulta alkaen. Tässä esillä olevat kirjoitukset perustuvat mm. Juan Coscinen -salanimellä kirjoitettuun historiallisen dekkaritarinan käsikirjoitukseen vuodelta 2002, lisensiaattitutkimukseen (Kuka murhasi patruuna Ekholmin? – Ruukin ja rahvaan riita, rikos ja rangaistus Juantehtaalla 1800-luvun alussa, vuodelta 2009) sekä väitöskirjaan Rautaruukki vastaan kaskitalonpojat – Juantehtaan kolmet käräjät 1776, 1789 ja 1808 ja salamurha 1810, vuodelta 2014), joista molemmat viimeksi mainitut ovat luettavissa Itä-Suomen yliopiston nettisivuilta. Mahdolliset näitä kirjoituksia koskevat kysymykset, kommentit ja korjaukset pyydetään lähettämään osoitteeseen juha.forsberg@gmail.com.

***”Tuhma talonpoika tappoi!”***

**sekä muita kirjoituksia Juantehtaan vanhalta rautaruukilta ja sen ympäristöstä kahdensadan vuoden takaa**

1. **Jäljet lumessa sekä muita merkkejä menneisyydestä**
2. ***”Se oli rautaa”***
3. **Kaskeksi vai hiileksi?**
4. **Seitsemän rautapatruunaa**
5. **Uudeltamaalta ja Taalainmaalta Savoon – muuttoliike muista maakunnista Juantehtaalle ennen vuotta 1809**
6. **Raippapaalu käräjäpihalla – Juantehtaan välikäräjät 1776**
7. **Häätöjä ja hiilivelkoja – Juantehtaan vuorikäräjät 1789**
8. **Inspehtori, joka loukkasi majesteettia**
9. **Hyttirenki Petter Jäderbergin rikokset**
10. **Seipääniskuja säätyrajojen yli**
11. ***”Jonakin päivänä vielä leimahtaa!”* – Taatonniemen tuhopoltto**
12. **Kaavilaisten leipä ja voi – ruukinpatruuna taistelee luvattomia myllyjä vastaan**
13. **Elgin elkeet ja suutari Forsströmin viimeinen matka – ruukinpatruuna vastaan hiilitorppari vastaan Venäjän armeija**
14. ***”Yritän unohtaa loukkaukset jotka ovat rauhaani häirinneet”* – Lovisa Tigerstedtin elämä**
15. ***”Moaliman viisas”* sekä muita rahvaanrunoilijoita**
16. **Virkamiehiä Kuopiossa ja Kuopion takana**
17. **Numero kahdeksankymmentäkaksi Stolt – savolaisia sotilaskohtaloita Suomen sodassa**
18. ***”Tokkos tiijät Tiilestatti”* - poimintoja erään aatelissuvun vaiheista**
19. **Loppiaiskäräjät ja Taaton tappelu**
20. ***”Ai Jeesus, kuka minuun niin pahasti osui?!”***
21. **Tutkinta ja tuomio**
22. ***”Tuhma talonpoika tappoi!” –* rautaruukki vastaan kaskirahvas**
23. **Kansa kertoo…**
24. **Ruukkikronologiaa, vuosilukuja ja kellonaikoja**
25. **Joitakin juantehtaalaisia, nilsiäläisiä, vuotjärveläisiä…**